**PROCEDURA PRIVIND PRELUAREA DOSARELOR DE RESTITUIRE A INDEMNIZAȚIILOR DE CONCEDII MEDICALE PLĂTITE ASIGURAȚILOR ȘI CARE SE SUPORTĂ DIN FONDUL NAȚIONAL UNIC DE ASIGURĂRI SOCIALE DE SĂNĂTATE**

**Pentru sumele reprezentând indemnizații care se plătesc asiguraților și care, potrivit legii, se suportă din bugetul Fondului naţional unic de asigurări sociale de sănătate (FNUASS), angajatorii depun la sediul casei de asigurări de sănătate cererile de restituire, însoțite de documentele justificative, în termen de 90 de zile de la data la care beneficiarul era în drept să le solicite. Cererile de recuperare a indemnizațiilor pot fi depuse la cel puțin 2 zile lucrătoare după transmiterea declarației D 112 la ANAF.**

**Termenul de 90 de zile se calculează începând cu data de 25 a lunii următoare celei pentru care se datorează asiguraților indemnizațiile de asigurări sociale de sănătate.**

**Nu pot face obiectul solicitării de decontare de la casele de asigurări de sănătate, indemnizațiile calculate, dar neachitate salariaților.**

**Pentru recuperarea sumelor reprezentând indemnizații achitate angajaților și care se suportă din FNUASS, angajatorii vor depune la compartimentul de specialitate al CAS Mureș următoarele documente:**

* **solicitarea scrisă, conform modelului prevăzut în anexa nr. 10 din Ordinul nr. 15/2018/1311/2017 din 5 ianuarie 2018 pentru aprobarea Normelor de aplicare a prevederilor Ordonanţei de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, la care se atașează**
* **centralizatorul privind certificatele de concediu medical, prevăzut în anexa nr. 1 din aceleași prevederi legale, respectiv**
* **exemplarul 2 (roz) al certificatelor de concediu medical, inclusiv cele care se suportă în totalitate de către angajator;**
* **deasemenea, pentru asigurații pentru care numărul zilelor de stagiu de asigurare cuprinse în baza de calcul-ultimele 6 luni, este mai mic decât numărul total de zile lucrătoare din ultimele 6 luni anterioare producerii riscului, vă rugăm să prezentați o adeverință care să ateste îndeplinirea condiției de stagiu minim de asigurare de 6 luni în ultimele 12 luni.**